བསླབ་གཞིའི་རྩ་འཛིན་ནི།བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་ཀྱི་དགོངས་དོན་རྣམས་གཞི་རིམ་སློབ་དགེ་ཡོངས་ཀྱིས་རྩ་འཛིན་དང་ལག་ལེན་བྱ་བའི་གཞི་རྩ་གལ་ཆེན་ཞིག་ཡིན་པས།དུས་རྒྱུན་སློབ་ཁྲིད་དང།སློབ་ཚན་འཆར་འགོད།རྒྱུགས་ཞིབ་སོགས་སུ་ངེས་པར་རྩ་འཛིན་བྱ་དགོས་ནའང།བཙན་བྱོལ་བོད་མིའི་སློབ་གྲྭ་གང་ཞིག་གིས་འཛིན་རིམ་གང་ཞིག་ལ་སློབ་དེབ་གང་ཞིག་སློབ་རྒྱུ་དང།ཇི་ལྟར་སློབ་མིན་ཐད་སློབ་གྲྭ་དང་དགེ་རྒན་ལ་རང་དབང་ཆེ་ཙམ་ཡོད།དེར་བརྟེན་སློབ་ཁྲིད་ཀྱི་ཁ་ཕྱོགས་དང།ནང་དོན།དམིགས་ཚད་བཅས་ཀྱི་ཐད་བསླབ་གཞིའི་རྩ་འཛིན་གྱི་དགོངས་དོན་དང་མཐུན་པའི་ཐོག་སློབ་མ་དང་ཁོར་ཡུག་གི་གནས་སྟངས་ལ་གཞིགས་པའི་སློབ་ཁྲིད་ཀྱི་ནང་དོན་དང་གནས་ཚད་ལ་ཁ་གསབ་དང།གསར་སྣོན་གང་འོས་བྱ་ཆོག་ཅིང།སླད་མར་ཡར་རྒྱས་ཆེད་ལེགས་སྤེལ་ཉེས་འགོག་གི་དགོངས་འཆར་གནང་སྐྱོང་ཡོང་བའི་རེ་འདུན་བཅས།ཤེས་རིག་ལས་ཁུངས་ནས།ཕྱི་ལོ་༢༠༡༧ཟླ་༤ཚེས་༡༨ལ།